Nalini Singh. Nalini Singx – asl nasl-nasabi hind boʻlgan Yangi Zellandiyalik yozuvchi. U koʻplab ishqiy romanlar muallifi sifatida mashhur. Taʼlimi. Asli hind millatiga mansub boʻlgan Nalini Singh 1977-yilda Fijining Suva shahrida dunyoga kelgan va 10 yoshga yetganida oilasi bilan Yangi Zelandiyaning Oklend shahriga koʻchib oʻtishgan. U Mount Roskill Schoolda tahsil olgan, keyin Oklend universitetida huquq yoʻnalishida va ingliz adabiyoti fakultetida tahsil olgan, u yerni 2001-yilda imtiyozli diplom bilan tugatgan. Ijodi. 1999-yilda Singh Yangi Zellandiyaning „Romance Writers“ tanlovida uchinchi oʻrinni egallab, Clendon mukofoti sovrindori boʻldi. Bundan soʻng 2001-yilda uning „Coaxing the Sheik“ qoʻlyozmasi eng yuqori oʻrinni egallagan Mills and Boon uchun Jeyn Porter mukofotini, shuningdek, oʻsha yili „Readers Choice“ mukofotini qoʻlga kiritdi. „Coaxing the Sheik“ uning nashr etilgan ilk asari boʻlib, 2003-yilda "Desert Warrior" nomi bilan chop etilgan. Adibaning kitoblari Nyu-York Timesning eng koʻp sotilgan kitoblari roʻyxatida, USA Today gazetasining eng koʻp sotilgan kitoblari roʻyxatida, shuningdek, Publishers Weeklyning ham eng koʻp sotilganlar roʻyxatidan oʻrin egallagan. Eʼtirof etilishi. Yozuvchi bir qancha mukofotlarga sazovor boʻlgan, jumladan, eng yaxshi roman uchun „Julius Vogel Award“ mukofoti (ikki marta, 2008- va 2009-yillarda qoʻlga kiritgan). „Favourite Paranormal Romance at the 2020“ tanlovida Favourite Paranormal Romance nominatsiyasida gʻolib deb topilgan. Uning 2021-yilgi jinoiy romani muxlislar tomonidan iliq kutib olinib, """ tanlovining" Eng yaxshi jinoyat mavzusidagi roman uchun bellashuvda finalist boʻlgan.